CELEX: C2006/294/15
Language: sk
Date: 2006-12-02 00:00:00
Title: Vec C-452/04: Rozsudok Súdneho dvora (veľká komora) z  3. októbra 2006 (návrh na začatie prejudiciálneho konania, ktorý podal Verwaltungsgericht Frankfurt am Main – Nemecko) – Fidium Finanz AG/Bundesanstalt für Finanzdienstleistungsaufsicht (Slobodné poskytovanie služieb — Voľný pohyb kapitálu — Spoločnosť usadená v treťom štáte — Činnosť smerujúca výlučne alebo prevažne na územie členského štátu — Poskytovanie úverov v rámci podnikateľskej činnosti — Požiadavka predchádzajúceho povolenia v členskom štáte, v ktorom sa poskytuje plnenie)

2.12.2006   
            
            
               SK
            
            
               Úradný vestník Európskej únie
            
            
               C 294/9
            
         Rozsudok Súdneho dvora (veľká komora) z 3. októbra 2006 (návrh na začatie prejudiciálneho konania, ktorý podal Verwaltungsgericht Frankfurt am Main – Nemecko) – Fidium Finanz AG/Bundesanstalt für Finanzdienstleistungsaufsicht
   (Vec C-452/04) (1)
   
   (Slobodné poskytovanie služieb - Voľný pohyb kapitálu - Spoločnosť usadená v treťom štáte - Činnosť smerujúca výlučne alebo prevažne na územie členského štátu - Poskytovanie úverov v rámci podnikateľskej činnosti - Požiadavka predchádzajúceho povolenia v členskom štáte, v ktorom sa poskytuje plnenie)
   (2006/C 294/15)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgericht Frankfurt am Main
   Účastníci konania pred vnútroštátnym súdom
   
      Žalobca: Fidium Finanz AG
   
      Žalovaný: Bundesanstalt für Finanzdienstleistungsaufsicht
   Predmet veci
   Návrh na začatie prejudiciálneho konania – Verwaltungsgericht Frankfurt am Main – Výklad článkov 49, 56 a 58 ES – Podnik usadený v treťom štáte, ktorého činnosť spočívajúca v poskytovaní pôžičiek smeruje výlučne alebo prevažne na územie členského štátu – Požiadavka predchádzajúceho povolenia v členskom štáte, v ktorom sa plnenie poskytuje
   Výrok rozsudku
   Vnútroštátna právna úprava, podľa ktorej členský štát na výkon činnosti poskytovania úverov v rámci podnikateľskej činnosti na jeho území spoločnosťou usadenou v treťom štáte vyžaduje predchádzajúce povolenie, a podľa ktorej sa takéto povolenie musí zamietnuť najmä vtedy, ak uvedená spoločnosť nemá svoje ústredie alebo pobočku na tomto území, zasahuje prevažne do výkonu slobodného poskytovania služieb v zmysle článku 49 a nasl. ES. Spoločnosť usadená v treťom štáte sa nemôže odvolávať na tieto ustanovenia.
   
      (1)  Ú. v. EÚ C 6, 8.1.2005.